Poni konji - posao, hobi i zadovoljstvo - Stočarstvo | Agroklub.rs\nLepi, pitomi, okretni, umiljati, jednom rečju -neodoljivi, mini poni konji prava su atrakcija za decu. Dušan Kunovac iz Mladenova ima najpoznatiju farmu i veliki broj zainteresovanih kupaca.\nDušan Kunovac iz Mladenova uzgojem poni konja počeo je da se bavi 1992. godine. Registrovao je odgajivačnicu, koja je godinama prerasla u najpoznatiju farmu za uzgoj ponija "Kunovac 92". Prvog konja je kupio da bi obradovao decu, koja su išla na jahanje u obližnju ergelu u Karađorđevo.\n"Tako je u naše dvorište stigla Jeca, prva mala žuta kobila, a za njom i nekoliko nojeva, lopatara, tako da smo u dvorištu imali pravi mali zoo vrt. Kada se kobila oždrebila, jedno ždrebe smo prodali, došao je kupac koji nije pitao za cenu. Tada smo shvatili da paraleleno sa hobijem možemo da razvijamo i posao, iako ja kao šumarski inženjer do tada nisam ni razmišljao da se bavim konjarstvom", rekao je Kunovac.\nPrva registrovana farma poni konja\nPoni konji su im se toliko dopali, da su odlučili da se ozbiljnije bave uzgojem, te su gradili i sređivali objekte. Ispunivši veterinarsko - sanitarne uslove 2009. godine od Uprave za veterinu Ministarstva poljoprivrede dobili su saglasnost i tako prvi u državi registrovali farmu poni konja, što je bila svojevrsna atrakcija.\nTako su se ovi umiljati mali konji kratke, široke glave, kratkog vrata, veoma snažnih leđa sa dugačkom i gustom grivom i repom, kratkih i jakih nogu, odomaćili u Mladenovu, selu u blizini Bačke Palanke. Iako svi iz porodice, pogotovu unučad, imaju svoje ljubimce, rado pričaju o svakom poniju, tako da često spominju Frajlu, Jecu, Viledu, Mašu, Cezara, Munju.\nKunovci su godinama izlagali na novosadskom Poljoprivrednom sajmu, gde su do sada za kvalitet grla dobili brojna priznanja, između ostalih, šest pehara i 15 medalja.\nNega i higijena ponija\nU okviru svog imanja izgradili su adekvatan objekat sa otvorenim i zatvorenim boksovima, za zimski i letnji smeštaj, dok je korlat, prostor za ispust, na površini od oko pola hektara. Sasvim dovoljno besprekorno čistog i urednog prostora u kome je naječešće petnaest konja - 13 kobila i dve linije pastuva.\nIshrana je jednostavna - livadsko seno, zob, kukuruz u zrnu i klipu, za oštrenje zuba. Vodi se računa o što boljem zdravstvenom stanju životnjia.\n"Dva puta godišnje čistimo ih od parazita, a kako bi na svet donele zdravu ždrebad, ždrebne kobile u toku petog, sedmog i devetog meseca dobijaju injekcije protiv herpesa. Nauka je napredovala, tako da specijalnim ultrazvukom već nakon mesec dana pripusta veterinar sa sigurnošću može konstatovati graviditet, a kasnije odrediti i pol ždrebeta", kaže Kunovac.\nKada je reč o higijeni, dva puta godišnje obavezno se orezuju kopita, a redovno četkanje, koje konji obožavaju, u prolećnom periodu se podrazumeva. Leti je uobičajeno i kupanje, tako da u šali kaže da ih neguju kao malu decu.\nKako bi bili sigurni da je u svakom trenutku sve pod kontrolom, u objekat koji je namenjen za ždrebljenje, instalirali su video nadzor, tako da i iz kuće mogu da prate šta se dešava sa kobilama i da blagovremeno pozovu veterinara.\nKonji imaju adekvatan letnji i zimski smeštaj\nPotrebna zakonska regulativa\nO svakom konju koji je bio u njihovim objektima imaju kompletnu dokumentaciju, ali napominju da bi bilo dobro kada bi država zakonskim regulativama omogućila matičenje ove vrste konja, što bi svakako doprinelo jednostavnijem prometu. Nema sumnje da se ovi mali ljupki konji svima dopadaju, pogotovo deci kao, te se tačno zna ko su njihovi potencijalni kupci.\n"Najčešće dolaze dede sa unucima kako bi kupili ponija, ali je evidentan i veliki broj ljubitelja životinja koji ih istinski vole i brinu se o njima. Tokom poslednjih godina obnovljeni su stari, ali i sazidani novi salaši, te njihovi vlasnici vole da imaju ove male konje", tvrdi Kunovac.\nPoni konji Duško Kunovac Mladenovo Farma Ishrana Nega


Predsjednik Crne Gore Milo Đukanović donio je ukaze o opozivu sa dužnosti osam crnogorskih ambasadora.\nĐukanović je opozvao ambasadore Crne Gore u BiH Obrada Stanišića, u Srbiji Tarzana Miloševića, u Italiji Sanju Vlahović, u Kini Darka Pajovića, u Njemačkoj Veru Kuliš, u Poljskoj Budimira Šegrta, u Vatikanu i Suverenom Malteškom Redu Miodraga Vlahovića i u Ujedinjenim Arapskim Emiratima Dušanku Jeknić.\nOn je naveo da nije upitno da li nova Vlada ima politički legitimitet da preduzme ovu inicijativu, jer je formalno to pravo stekla rezultatom izbora 30. avgusta.\n– Očekivanje da predsjednik Crne Gore onemogućava korišćenje tog prava objektivno predstavlja očekivanje da ja prepravljam izborni rezultat. To naravno neću raditi. Svi oni koji danas misle drugačije nego 30. avgusta, neka sačuvaju to mišljenje za sljedeće izbore – naveo je Đukanović.\nPrema njegovim riječima, neka javnost na osnovu ove inicijative sudi da li je novoj većini u prvom planu stvaranje profesionalne diplomatske službe ili demonstriranje moći nakon izbora.


Pan teatricum u Smederevu – Semendria\nPan teatricum u Smederevu\n07. maj 2012. KULTURA – Međunarodni ambijentalni pozorišni festival Tvrđava teatar biće održan od 11. do 20. jula u Smederevu. Prema rečima gradonačelnika Smedereva Predraga Umičevića, zidine Smederevske tvrđave bile su domaćin pozorišnim trupama i pre 600 godina.\n„Želimo da najavimo da s entuzijazmom ponavljamo ovaj desetodnevni festival, koji je nastao na osnovu ideje građana, koji su svake večeri hrlili u ovaj hram kulture, a na fenomenalnim performansima se skupljalo do 10.000 ljudi. Kroz sponzorstvo ovog festivala može se pomoći razvoju kulture, a konzumenti kulture traže jednu ovakvu manifestaciju. Nas, koji smo uzeli u ruke da je organizujemo, to obavezuje i da se okupimo i dobro družimo. Mislim da vredi sve ovo uraditi i organizovati da bi se afirmisala Smederevska tvrđava i da bi se privukla sredstva za njenu obnovu. Nadamo se da će se nastaviti s ovim radom“, izjavio je Umničević.\nDragoljub Martić, direktor festivala, istakao je da su pokrovitelji ove manifestacije Ministarstvo kulture, Grad Smederevo, RTS i List Danas. „Cena karata biće utvrđena na sledećem sastanku Saveta festivala. Zadržaćemo isti princip rezervacije tribina, a biće moguće prisustvovati predstavama i bez kupovine karata. Jedan segment pratećeg programa biće radionica Ideal, koju podržava Evropska unija i u okviru koje će biti devet glumačkih radionica. Učestvovaće mladi iz gradova Francuske i Nemačke, a radiće na temu uličnog teatra. Predstava nastala u toj radionici biće izvedena 20. jula“, najavio je Martić.\nSelektor festivala Branislava Liješević, naglasila je da se ove godine festival odvija pod sloganom Pan teatricum. „Taj slogan će pratiti sve ovogodišnje predstave. Program ima 16 predstava, od kojih je 10 u glavnoj selekciji. Na otvaranju će biti izvedena začuđujuća velika predstava „Transition“ pozorišta Pan.Optikum iz Nemačke, koje je jedan od najpoznatijih teatara koji pravi spektakle na starim građevinama.\nPredstava „Staklena menažerija“ će zatvoriti festival i ove dve predstave ne ulaze u zvaničan program za nagrade. Između njih će biti prikazano osam predstava sjajnih pisaca, režisera i glumaca.\nPosle otvaranja na programu je predstava „Kanjoš Macedonović“ u režiji Vide Ognjenović a sledećeg dana će biti izvedena drama „Noć u kafani Titanik“ u režiji Nebojše Bradića.\nLjubljanska predstava „Zločin i kazna“ u režiji Diega de Bree na programu je 14. jula, a nakon toga predstava Kokana Mladenovića „Zbogom SFRJ“. Zatim su tu predstave „Bunar“ u režiji Egona Savina i „Lukrecija iliti Ždero“ Gradskog pozorišta iz Podgorice u režiji Jagoša Markovića.\nSledeća predstava je „Ja sam vetar“ u režiji Stevana Bodrože, a poslednja u ovoj selekciji je „Višnjik“ u režiji Dejana Mijača. Drugi deo programa odvijaće se na ulicama Smedereva i on je izuzetno interesantan za publiku“, rekla je Branislava Liješević.\n« Fudbal: Spartak – Smederevo 4:1\nPočeo Festival muzičkih škola Srbije »


December 4, 2018 | Webherald.rs\nNEVEROVATNO: Francuski demonstranti bacaju upaljene automobile, policiju će uhvatiti jeza! (VIDEO)\nProtesti u Francuskoj su šokirali Evropu delom zbog policijske brutalnosti, ali i zbog metoda koje primenjuju demonstranti. Upaljene gume i improvizovane barikade su postale deo svakodnevice u Pariz, a ukoliko ste nakon snimaka donošenja izmeta u buldožerima i istovaranja iste materije na parlament Akvitanije mislili da su demonstranti dostigli svoj limit sledeća scena će vas … Read moreNEVEROVATNO: Francuski demonstranti bacaju upaljene automobile, policiju će uhvatiti jeza! (VIDEO)\nProjekat za dizanje ekonomskog standarda migranata! Dobijaju besplatne kuće u Šumadiji…\nDecember 18, 2020 December 4, 2018 by\nPočeo projekat za dizanje ekonomskog standarda migranata. Kragujevačko gradsko veće dalo je svoju saglasnost za potpisivanje dva Memoranduma o razumevanju sa Danskim saveta za izbeglice. Ovaj projekat za cilj ima podršku stambenim rešenjima migranata u Srbiji kao poboljšanje uslova povratnicima iz procesa readmisije u Srbiji, davanjem stanova i pomoći za dizanje ekonomskog standarda života migranata. … Read moreProjekat za dizanje ekonomskog standarda migranata! Dobijaju besplatne kuće u Šumadiji…\nCategories ZabavaLeave a comment\nPOBEDA DEMONSTRANATA NAD MAKRONOM: Suspendovana odluka o povećanju cene goriva!\nFrancuski premijer Eduar Filip objavio je danas da je na šest meseci odložio tri fiskalne mere, uključujući i porez na gorivo, počev od 1. januara. Protesti “žutih prsluka”, započeti 17. novembra, protiv povećanja poreza na dizel gorivo, koje je planirao francuski predsednik Emanuel Makron u cilju borbe protiv klimatskih promena i zaštite životne sredine, eskalirali … Read morePOBEDA DEMONSTRANATA NAD MAKRONOM: Suspendovana odluka o povećanju cene goriva!\nREVOLUCIJA SE ŠIRI FRANCUSKOM: Neredi u Tuluzu 48 policajaca povređeno, masovna hapšenja! (VIDEO)\nPreko 50 osoba, većinom policajaca povređeno je u Tuluzu tokom protesta protiv rastućih cena goriva. Policija se sukobila sa Žutim prslucima što je izazvalo velike nerede u ovom gradu na jugu Francuske. Dok se Francuska bori da izađe na kraj sa intenzitetom velikih protesta protiv rasta cene goriva, koji su postali nasilni, vlasti u Tuluzu … Read moreREVOLUCIJA SE ŠIRI FRANCUSKOM: Neredi u Tuluzu 48 policajaca povređeno, masovna hapšenja! (VIDEO)


Demonstracije u Istanbulu zbog smrti dečaka\nDemonstracije u Istanbulu zbog smrti decaka\n11. jul, 11:15\n11.03.2014. / 22:25 22:25\nUpravo gledate Ovako je policija rasterala demonstrante kod Crkve Svetog Marka 2 Info video Pre 11 h Nakon što su izbili neredi na večerašnjem protestu, policija je krenula da rasteruje i potiskuje demonstrante. Evo...\nUpravo gledate Vučić: Možete 100 dana i 100 godina da demonstrirate" 20 Info video Pre 23 h Predsednik Srbije Aleksandar Vučić rekao je da na trećem protestu u Beogradu nije bilo policije, jer nije bilo...


Pet uličnih boraca koji su postali MMA zvijezde - Body.ba\nVećina osoba koje se bave borilačkim vještinama i sportovima spadaju među posljednje osobe koje bi mogli vidjeti u nekoj uličnoj tuči. To su ljudi koji se nemaju potrebe dokazivati, te koji svoju energiju troše u sali na treninzima. S potpuno druge strane su neukrotljivi ulični nasilnici, koji obično svoju "karijeru" završe iza rešetaka gdje na najgori mogući način sistem slomi njihov otpor i konačno ih učini savladanima.\nMeđutim, postoji i mali broj onih koji su u stvari kombinacija oba ta svijeta. Radi se o uličnim borcima koji su uspjeli "legalizovati" ono u čemu su najbolji, te koji su postali MMA zvijezde.


IZLOŽBA SLIKA ,,U SLAVU SUNCA I RODA” OLIVERA LOLA ADŽIĆ – Zlatibor, 19.02.2018. | Lela art\nLela Ivanovic Art blog\nIZLOŽBA SLIKA ,,U SLAVU SUNCA I RODA” OLIVERA LOLA ADŽIĆ – Zlatibor, 19.02.2018.\nFebruary 21, 2018 February 22, 2018 / lelaart\n19.02.2018. na Zlatiboru je otvorena još jedna izložba ,, U slavu Sunca i roda“ umetnice Olivere Lole Adžić.\nOvo nije bila izložba lokalnog karaktera i regionalnog značaja, već način da se pošaje slika Srba u svet. Izložba u slavu Sunca i roda, započela je po srpskim običajima – gosti su dočekani sa pogačom, a posle toga je održana zdravica.\nDobro došlica sa pogačom\nZvanično, izložbu je otvorila organizatoka manifestacije Ivana Ivanović, koja je po struci etnoturizmolog i koja se bavi organizacijom etno manifestacija, čiji je cilj očuvanje narodne tradicije.\n– Ideja o ovakvoj izložbi se rodila, kada smo Lola i ja zajedno bile na festivalu veterana, želele smo da oživimo prizore sa slika, pa smo samim tim napravili drugaciju izložbu od uobičajnih. Pored toga što su slike bile akcentovane od strane etnologa, sa druge strane, maniestacija je bila upotpunjena zvukovima starih instrumenata, izvonim pesmama, kao i stihovima, sve u cilju čuvanja nečeg što je samo naše.\nOrganizatorka Ivana Ivanović i Dragan Ljeljen, TV Priboj\norganizatorka Ivana Ivanović i glumac Janko Radišić\nMedju prvima, nastupio je instrumentalista i učitelj iz Čajetine, Marko Džambasović, sa par kompozicija na fruli, koji je kasnije odsvirao par kompozicija i na dvojnicama, kavalu i gajdama.\nMarko Džambasovic – Frula\nMarko Džambasovic – Dvojnice\nMarko Džambasovic – Gajde\nZatim je nastupila Kristina Milivojević, koja ima 13 godina, vokalna solistkinja KUD-a Prvi partizan iz Užica, koja je došla u prelepoj narodnoj nošnji da pokaže da se ne treba stideti narodne tradicije i koliko je zadovoljstvo pevati etno pesme, pa je i poručila svojim vršnjacima da joj se pridruže u tome.\nZapaženi na ovoj izložbi medju izvodjačima su bili izvorni pevači koji su pevali drevnim načinom pevanja ,,iz vika“ – Miroljub Raketić i Radenko Gordić, predstavnici društva guslara iz Priboja.\n– Počastvovani smo sa ovakvom izložbom i ovakvom manifestacijom, a pre svega što za cilj imamo da sačuvamo narodnu tradiciju i da pokušamo da prenesemo na omladinu važnost običaja. Spojili smo dve umetnosti u jednu. Ovo je nešto što će nam sigurno ostati urezano u sećanju.\nPevačka grupa ,,iz vika” i novinar Dragan Ljeljen\nPevačka grupa ,,iz vika” Radenko Gordić i Miroljub Raketić\nPetko Bošković, takodje predstavnik društva guslara Priboj, koji se predstavio pesmom Gusle, diko roda mog, kaže kako je ovo bila retkost gde su spojena dva jedinstva – gusle i slike, a pored njega tu je bio i Dragoslav Glavonjić, guslar – veteran, koji je od malih nogu pravio gusle i samim tim naučio da gusla uz njih, pa je i doneo jedne iz svoje radionice, kao i stolicu tronošku, koja je takodje ručna izrada.\nDragoslav Glavonjić i Ivana Ivanović\nTamo gde su svetski poznate pletilje, iz Sirogojna, stigla nam je pletilja Mika Vjetrović, koja je objasnila i prikazala, kako se to ručnim radom nekada oblačio svet.\nPletilja Mika Vjetrović\npletilja Mika Vjetrović i Lola Adžić\nSvi učesnici su se potrudili da dodju u narodnim nošnjama, sto je dodatno obogatilo sam program. Pored nošnje sa područja Kosova – Gnjilana i Levača, najviše je bila zastupljena nošnja centralne Srbije, koja je, po rečima etnologa ono prvo na šta pomislimo kada kažemo SRPSKA NOŠNJA, jer kako i sama pesma kaže ,,jelek, anterija i opanci, po tome se znaju Srbijanci”.\nZajednička slika svih učesnika!\nIzložba je imala edukativni deo, gde smo mogli poslušati predavanje etnologa Ivana Terzića, autora prve fotomonografije ,,Narodne nošnje Srba”, koji nažalost nije bio prisutan, ali je esej o narodnoj nošnji uopšteno, a i o nošnji i običajima prikazanim na slikama, čitao Janko Radišić, glumac iz Užica, koji je ujedno kazivao i stihove pesme ,,Sorab svetionik” naše umetnice Lole Adžić.\nZa kraj, svi učesnici su zajedno, uz gusle, otpevali zajedničku pesmu, što je dalo posebnu nit celoj manifestaciji.\nZajednička pesma na kraju programa uz gusle\nUmetnica se na kraju zahvalila svima i poručila da sve ovo doživljava kao okupljanje jednog srpskog roda, koji se budi i okuplja polako u jedno kolo, koje će preko celog sveta da se igra, da je ovo jedan malen istorijski trenutak, ali ne beznačajan, jer će ovakvih maniestacija biti sve više u predstojećem periodu.\nLola Adžić i Dragan Ljeljen\nNakon toga usledio je koktel, obzirom da je sponzor izložbe bila Nova pekara iz Užica, koja je osnovana 2003., koja se bavi proizvodnjom najkvalitetnijih vrsta hleba i peciva od pšeničnog, ražanog i ječmenog brašna, bez dodataka veštačkih boja, kao i specijalnih hlebova od spelte i kamuta, bez dodataka aditiva i kvasca. Pored hleba, nude i širok asortiman peciva, koja su se mogla degustirati na izložbi.\nPredstavnica ,,Nove pekare” i Lola Adžić\nPored Nove pekare, prijatelj izložbe bio je i Photo story iz Užica, koji od nedavno imaju i predstavništvo na Zlatiboru, a tehnička podrška bio je Saša Kocić Koce – Koce sound production.\nPomenućemo i čuvare tradicije iz Svrljiga, koji nisu mogli prisustvovati izložbi i koji su nas podržavali od početka, sugerisali i savetovali, kao i mušku pevačku grupu KUD-a ,,Djoka Pavlović” iz Beogada, čiji sam PR, pod umetničkim rukovodstvom Stevana Gojkovića, čiji je član i Ivan Terzić, koja je pre par meseci snimila trajne muzičke zapise izvornih pesama, koje smo mogli čuti tokom izložbe.\nZa nošnju, možemo zahvaliti KUDu ,,Prvi partizan” – Milošu Mikoviću.\nNi podrška medija nije izostala, pa ćemo se zahvaliti gospodji Tatjani Adamović i Mileni Vujović, koje su nas ugostile u emisiji ,,Srbija na vezi”, na RTS SAT-u, KC:N televiziji i Zvedanu Milovanoviću, portalu Užice oglasna tabla, Dunji Savanović ispred Blica, Samiru Aslaniu ispred televizije Zlatibora i Čajetine, radiu San iz Užica, novinarki Slavici Djukić i našoj narvernijoj podršci televiziji Priboj i gospodinu Draganu Ljeljenu.\n← IZLOŽBA SLIKA “U SLAVU SUNCA I RODA” – OLIVERA LOLA ADŽIC, Zlatibor (Čigota) 19.02.2018. – 20.30h\n”Zlatna paunica” – Marija Kokotović →


Milojko Pantić - Blic Sport\nOPET NAPADA PARTIZAN Milojko Pantić: Zaostajete 20 bodova u lažnoj Superligi!\nČuveni televizijski komentator Milojko Pantić izneo je oštre kritike na račun Superlige, FK Partizan i Fudbalskog saveza Srbije.\nMilojko Pantić: Hajnkesu je trebalo 22 godine da shvati kako se zatvara nebo\n"Dva - dvaaaaa! Gol, gol, gol, gol! Nebo se otvorilo! Stadion je eksplodirao!", čuvene su reči Milojka Pantića izgovorene pre 22 godine kada je Augentalerov autogol u poslednjim trenucima revanš meča Kupa šampiona doneo Zvezdi plasman u finale, a ostavio Bajern u šoku. Jup Hajnkes je i tada bio na klupi Bavaraca, a kako je sa sadašnjim timom iz Minhena ušao u finale, Pantić se na zanimljiv način prisetio svog komentara iz tog legendarnog TV prenosa.\nSportski komentator Milojko Pantić je poznat po tome što nema dlake na jeziku ma o kojoj temi da se radi, pa i ne čudi što je prilično otvoreno pokušao da odvrati Roberta Prosinečkog od eventualnog preuzimanja trenerske funkcije u Crvenoj zvezdi.


Vladimir Ilić, direktor Tigra a.d. dobitnik priznanja "Džentlmen godine" - Pirot Plus Online\nVladimir Ilić, direktor Tigra a.d. dobitnik priznanja "Džentlmen godine"\n26. oktobar 2020. 13:02 Privreda Pirot Plus Online\nTom prilikom šrikazan je i film o Vladimiru Iliću.\n- Iza uspeha svakog muškarca stoji marljiv i posvećen rad žene. Ovom prilikom želim da izrazim duboku zahvalnost svojoj supruzi i saradnicama u kompaniji, jer bez njihove pomoći i rada ni ova nagrada ne bi imala pun smisao i značaj. Žene su bolji, lepši i odgovorniji deo našeg društva i zato ću se i u budućnosti čvrsto zalagati za jačanje položaja žena u privredi.\nSa ponosom ističem da su u kompaniji Tigar žene itekako poštovane i uvažene i da se nalaze na ključnim pozicijama odlučivanja. Njihova sposobnost, pamet i iskustvo su dragoceni kada je reč o razvoju i napretku kompanije na čijem sam čelu. Srpske žene su svojim radom, trudom i požrtvovanošću zaslužile najviše pozicije u društvu, a pre svega u svetu privrede, kazao je Ilić na dodeli nagrade "Džentlmen godine".


HATHA YOGA - Transformacija\nHatha yoga, koja je najpoznatija na zapadu, predstavlja sistem duhovne prakse kroz koju se počinju razvijati i fizički aspekti yoge. Slog “ha” znači »sunce«, dok “tha” znači »mjesec«, a zajedno tvore riječ “hatha”, sugerišući jedinstvo suprotnosti. Sklad suprotnih sila ključni je oblik yoge – topla energija ujedinjena je s hladnom, snažno s blagim, a muško sa ženskim. Hatha yoga priprema nas za kontemplaciju i meditaciju te stoga obuhvata kombinovanje fizičkih položaja, vježbe disanja, procese pročišćenja, te fokusiranje svijesti na fizičko i suptilno tijelo.\nUnutar Hatha yoge, postoje različiti stilovi učenja koje su razvili pojedinci, a koji se razlikuju po dinamičnosti izvođenja asana ili nivou duhovne prakse: Iyengar yoga, Ashtanga i Vinyasa yoga, Đivamukti yoga, Dinamička yoga, Bikramova yoga, Šivanda yoga, Viniyoga i Bihar yoga.\n„Yoga zaustavlja vrtloge misli.“ – Patanđali\nUkoliko ste zainteresovani da isprobate yogu, javite nam se putem e-maila.\nHATHA YOGA PRAKSA\nPredstavlja set asana (položaja) koji se svakodnevno ponavljaju prema unaprijed smislenom redosljedu.\nPraktikuje se svako jutro u trajanju od sat i po, a poželjno je pri izlasku Sunca. U našem Centru termini su od ponedjeljka do petka u periodu od 07h do 09h.\nNa vama je izbor da li ćete doći u 07h ili 07:30h ili kasnije….i uraditi onoliko koliko vi možete i želite za taj dan. Yoga instruktor će vas uvesti u sve detalje i pripremiti za samostalan, budući rad.\nSvakodnevno praktikovanje Hatha yoge omogućava vam brže pomjeranje vlastitih granica, te razne uvide i spoznaje vas samih, a sve kroz fizičku vježbu tijela usklađenu sa jogijskim disanjem. Nakon samo nekoliko dana osjetit ćete duboki mir i zadovoljstvo, s težnjom ka životnom balansu što samo Hatha yoga omogućava.\nTakođer pažnju posvećujemo i meditaciji, mantri kao i raznim vrstama disanja (pranajama).\nDođite da probate…


Ništa od nove Vlade Federacije | Ramski Vjesnik\nNišta od nove Vlade Federacije\nRegija 20.03.2015. 07:18h Uredništvo\nVlada Federacije BiH neće biti imenovana, potvrđeno je iz Zastupničkog doma Parlamenta FBiH koji je jučer trebao potvrditi novu Vladu.\nPotpredsjednik FBiH iz reda srpskog naroda Milan Dunović (DF) povukao je jučer suglasnost za imenovanje Vlade koju je dan prije dao zajedno s predsjednikom FBiH Marinkom Čavarom (HDZ BiH) i potpredsjednicom Melikom Mahmutebegović (SDA).\nDo imenovanja Vlade nije došlo zbog nacionalne strukture predloženih kandidata.\nNaime, Ustav Federacije BiH nalaže da u Vladi Federacije BiH sjedi osam Bošnjaka, pet Hrvata i tri Srbina, što nije slučaj s predloženim kandidatima za ministre.\nMeđu predloženim kandidatima navodno je sedam Bošnjaka, pet Hrvata i četiri Srbina. Tako je SDA predložio šest ministara Bošnjaka, DF troje Srba i jednog Bošnjaka, a HDZ pet Hrvata i jednog Srbina.\nIzbor blizak DF-u navodi da je u međustranačkom dogovoru SDA, DF-a i HDZ-a bilo dogovoreno da HDZ BiH osim pet Hrvata predloži i ministra iz reda ostalih, međutim, HDZ BiH predložio je srpskog ministra.\nPrava drama o kojoj nitko nije ništa znao, a svi su mnogo toga naslućivali odvijala se jučer u hodnicima Parlamenta Federacije. Razlog je upravo imenovanje nove Vlade Federacije čiji dolazak je najavljen pompozno, ali očito ishitreno. Sjednica Zastupničkog doma Parlamenta Federacije BiH koja je trebala početi u 14 sati nije počela ni u 16 sati, a Komisija za imenovanja ovoga Doma zasjedala je iza zatvorenih vrata.\nČak ni zastupnici vladajuće većine nisu znali razloge odgađanja početka sjednice. Ono na što je javnost upozoravala, a dužnosnici nisu reagirali do početka sjednice, jest da prilikom slanja u parlamentarnu proceduru prijedloga Vlade nije ispoštovana nacionalna zastupljenost naroda jer se žurilo da se što prije s trona skine “neustavna, platformaška i nelegitimna vlast”, a u tom trku se očito, namjerno ili ne, prekršio Ustav FBiH.\nJučer je u kasnim poslijepodnevnim satima u Parlamentu FBiH objavljen dopis koji je Milan Dunović, potpredsjednik FBiH, uputio predsjedniku FBiH Marinku Čavari u kojem povlači suglasnost na izbor Vlade FBiH. U dokumentu se Dunović poziva na Ustav FBiH, a u vezi s minimalnom zastupljenosti konstitutivnih naroda u Vladi FBiH. Iz SDA i DF-a tvrde kako bi bilo neustavno da SDA ili DF sudjeluju u formiranju takve Vlade mimo Ustavom propisane kvote.\nNaglašavaju kako Ustav Federacije BiH precizira da Vlada FBiH ima osam bošnjačkih, pet hrvatskih i tri srpske ministarske pozicije, s tim što se iz kvote najbrojnijeg naroda može izuzeti jedna pozicija i dati pripadnicima iz reda ostalih.\nTvrde i to kako je tijekom političkih pregovora Dragana Čovića, Bakira Izetbegovića i Željka Komšića, kada su se svi odrekli nekih svojih dotadašnjih maksimalističkih zahtjeva, postignuto kompromisno rješenje da SDA da šest bošnjačkih ministara (plus premijer Bošnjak), DF tri srpska i jednog bošnjačkog, dok je HDZ preuzeo na sebe da od šest pripadajućih ministarskih mjesta na pet budu imenovani kadrovi iz reda hrvatskog naroda, a jedan iz reda ostalih.\nPredsjednik Federacije Marinko Čavara kazao je da je zatražio u pisanom obliku izjavu o izjašnjavanju ministara.\n– Tražio sam da vidim kako se ministri izjašnjavaju i to nismo dobili. Dunovićeva odluka je ishitrena. Od početka pregovora znalo se će HDZ imati jedno srpsko mjesto. Očekujem da mi stranke dostave popise o nacionalnom opredjeljenju kandidata i na tome je inzistirao DF.\nNije strašan problem, ali u određenim strankama očito ne postoji dosljednost. U ponedjeljak ili utorak bit će nova sjednica za potvrđivanje Vlade FBiH, kaže Čavara. Zbog novonastale situacije u pitanje je dovedeno i formiranje Vijeća ministara.\nPodsjetimo Marinko Čavara, predsjednik FBiH, zajedno s potpredsjednicima Melikom Mahmutbegović i Milanom Dunovićem potpisao je u srijedu odluku o imenovanju nove federalne Vlade, s premijerom Fadilom Novalićem na čelu.\nPoznato je od ranije da je SDA predložio federalnog premijera i pet ministara, HDZ BiH šest, a DF četiri ministra. Osim Novalića SDA je kandidirao Elviru Ćemalović- Dilberović za ministricu obrazovanja, Amira Zukića za ministra obrta i poduzetništva, Edina Ramića za ministra za izbjeglice i raseljene osobe, Aljošu Čamparu za ministra MUP-a i Šemsudina Dedića za ministra poljoprivrede, vodoprivrede i šumarstva i Salku Bukvarevića za ministra za braniteljska pitanja.\nMinistrica financija bit će Jelka Miličević (HDZ), ministar prometa i veza Denis Lasić (HDZ), ministrica kulture i sporta Zora Dujmović (HDZ), ministar zdravstva Vjekoslav Mandić (HDZ), ministar pravosuđa Mato Jozić (HDZ), a ministar prostornog uređenja Josip Martić (HDZ). Ministar trgovine bit će Aleksandar Remetić (DF), ministar energetike, rudarstva i industrije Reuf Bajrović (DF), ministrica okoliša i turizma Snježana Soldat (DF), ministar rada i socijalne politike Milan Mandilović (DF).


Bezbednost i prijava u program - Minimax - internet knjigovodstveni i poslovni program (RS)\nPrijavu u program smo omogućili na dva načina koji garantuju visoku bezbednost vaših podataka\nDigitalni sertifikati su digitalni identifikacioni dokumenti koje možemo da dobijemo uz ličnu kartu i prilagođeni su digitalnom svetu.\nZa pristup podacima u Minimaxu možete koristiti sve digitalne sertifikate koji su priznati u Republici Srbiji.\nPrijavljivanje u dva koraka\nAko je nalog u programu zaštićen samo lozinkom, postoji verovatnoća da bi neko mogao da zlupotrebi nalog i pristupi u program. Zato smo lozinki dodali još jedan sigurnosni korak. Ovaj korak nakon prijave zahteva unos koda koji stiže samo vama kroz SMS poruku, za svaki pristup programu uvek je nov kod generisan.\nKako se prijavim uz prijavljivanje u dva koraka?\nUnesete svoje korisničko ime i lozinku.\nPosle toga u drugom koraku upišete prijavni kod koji primite na svoj telefon u SMS poruci.\nKada treba da odaberem prijavu sa digitalnim sertifikatom?\nDigitalni sertifikat morate imati pri svakoj prijavi »fizički« uz sebe. Može biti lokalno smešten na karticu ili USB priključak. U kom god fizičkom obliku da ga imate ulazite u program odabirom Imam digitalni sertifikat. Ako u program ulazite uvek sa istog računara koji koristi više osoba onda je ovaj način idealan za vas. Naravno, sertifikat uvek imate kod sebe.\nKada da odaberem prijavljivanje u dva koraka?\nAko za pristup programu ne želite biti ograničeni na korišćenje (nošenje i instaliranje) digitalnog sertifikata onda je za vas prijava u dva koraka bolji izbor.\nZa prijavu vam trebaju dve stvari:\nNešto što znate (svoju lozinku) i\nnešto što imate uvek uz sebe (svoj telefon da primite SMS).\nPrijavu možete sebi i znatno olakšati. Možete da odredite pretraživače (na jednom ili više računara) kojima »verujete«, i kada se prijavite na ove uređaje nećete morati da unosite prijavni kod. Ako se budete želeli prijaviti na nepoznatom računaru (na pretraživaču koji nije označen da mu verujete) kod ćete morati uneti.\nVeoma je važno odštampati rezervne kodove za prijavu, za situacije kada ne možete da koristite svoj telefon, ne možete da primite SMS-om kod. Možete otputovati u inostranstvo, zaboraviti telefon negde, izgubiti ga, može se isprazniti baterija… Kod vam možemo poslati i na rezervni telefonski broj ali uz odštampane kodove (obično malo parče papira lako stane u novčanik) pristupate podacima u Minimaxu lako.


27. 06. 2021. u 09:11\n- Čak 40.000 indijanske dece moglo je umreti zbog nikakve nege u vladinim internatima širom SAD, preneo je Rojters prognozu profesora Prestona Mekbrajda, naučnika sa Dortmut univerziteta iznetu nakon predstavljanja njegovog istraživanja da je najmanje 1.000 indijanskih mališana umrlo u pet od pet stotina američkih internata za indijansku decu u periodu od 1879 do 1934.\nSlike iz istorije rezervatskih škola ne prikazuju istinu / Foto "Vikipedija"\nU SAD, škole-internati za male Indijance i dalje rade i domorocima više nije zabranjeno da govore i uče na materinjem jeziku. Ipak istorija "školovanja" malih Indijanaca u SAD može biti užasna - ocenio je Mekbrajd prošlog utorka.\nOva šokantna prognoza uglednog profesora usledila je nakon što je objavljeno da su u kasarni u gradu Karlajl u Pensilvaniji prošle nedelje otkopana tela najmanje 10 malih Indijanaca koji su pohađali školu na mestu sadašnje baze. To je bila samo jedna od 367 prvih državnih institucija za domorodačku decu.\nProfesor Mekbrajd govoreći o istoriji školovanja domorodaca na severnoameričkom kontinentu je otkrio da "desetine hiljada dece koja su tokom godina upisivana u ove škole nikada više nisu stupile u kontakte sa porodicom ili svojim plemenima"!\nA sve to je bio povod da se oglasi američka ministarka unutrašnjih poslova Deb Haland memorandumom od 22. juna.\nU njemu stoji "da će njeno odeljenje pripremiti izveštaj koji identifikuje objekte saveznih internata, mapirati lokacije poznatih i mogućih mesta učeničkih groblja i saznati identitet i plemensku pripadnost dece".\nDeb Haland je i sama indijanskog porekla (pripadnica plemena Laguna Pueblo). U njenom "dokumentu" je podvučeno da postoje saznanja da većina domorodačkih roditelja nije mogla da poseti svoju decu u školama, kao i da su deca zlostavljana, ubijana i sahranjena u neobeleženim grobovima.\nPriča o američkom genocidu nad Indijancima tako je prošle nedelje ponovo krenula u orbitu i kako se ocenjuje, dolazi u "lošem" trenutku po severnoameričku kulturu jer se nadovezuje na "oživelu" tragediju dece kanadskih Indijanaca u sistemu katoličkih škola zvanične Otave od početka juna.\nU Kolompusu u Britanskoj Kolumbiji su početkom ovog meseca otkriveni skeleti 215 malih Indijanaca, i to u trenutku kada su kanadski zvaničnici pokušali "da se reše groblja".\nIz kanadske Britanske Kolumbije prošle nedelje je došla vest da su dve katoličke crkve u indijanskim rezervatima u unutrašnjosti izgorele do temelja u ponedeljak, 21. juna kada je trebao da se obeleži nacionalni Dan domorodačkih naroda. Jedan požar dogodio se u crkvi Svetog srca (Holi hart) na teritoriji plemena Pentikton indijan band, dok je požar dva sata kasnije zahvatio crkvu Svetog Grigorija u obližnjem gradiću Oliveru.\nCrkva Svetog srca izgrađena je 1911. godine i bila je pripojena indijanskoj dnevnoj školi, a šef vatrogasne službe Olivera Bob Grem potvrdio je da je njegovo odeljenje pozvano zbog požara u Svetom Georigiju oko 90 minuta nakon što su uglasili vatru u crkvi Svetog srca.\nISKOPAVANJE U KASARNI\nŠKOLU Karlajl u Pensilvaniji osnovao je američki vojni veteran general Ričard Prat 1879.\nU izveštaju britanskog "Dejli mejla" sa iskopavanja posmrtnih ostataka iz te škole arheolozi su započeli rad u prošlu subotu. Britanske novine pišu da je tokom više od 150 godina postojanja ovih škola, stotine hiljada domorodačke dece odvedeno iz svojih zajednica i prisiljeno da idu u internate kojima je upravljala američka vlada.\nIndijanci genocid nad indijancima SAD Deb Haland


Pitam se kako spavaju sve te sudije, pisari, tužioci, sudski pozivari? Gledaju li svoju decu svakog jutra i pitaju li se ponekad šta bi bilo da im ih neko oduzme eto tako, nemarom?\nFotografija: Apelacioni sud u Beogradu\nOd trenutka kada sam pročitala vest da su lekari klinike Decedra pravosnažno oslobođeni krivice za smrt Jelice Radović, ne mogu da se smirim. Sud je utvrdio da su je nesavesno lečili, zbog čega je umrla posle rutinske operacije, ali slučaj je zastareo pa su oslobođeni krivice. Ej, ubili devojku od 19 godina nesavesnim lečenjem, ali slučaj zastareo pa nikom ništa! Samo jednu reč za to imam: skandal.\nŠto reče jedna moja prijateljica, ne razumem kako je moguće da smrt zastari? Već dva dana mislim na Jelicine roditelje i pokušavam da zamislim koliko je njima sve to strašno kad je meni i, verujem svakom normalnom čoveku ovde, to toliko bolno. Pre deset godina izgubili su dete. Deset godina se budiš svakog jutra i pitaš se šta je moglo da bude drugačije, da li je moglo, šta bi bilo da je bilo i zašto nije bilo. Deset godina ustaješ sa bolom u stomaku i kostima, gledaš kako generacija tvog mrtvog deteta završava fakultet, zapošljava se, zaljubljue se, dobija svoju decu. Živi život. Tvom detetu je to uskratila grupa ljudi koja je, na neku foru srpskog korumpiranog i trulog pravosuđa, eto, uspela da se izvuče od odgovornosti - te male, gotovo ništavne pravde i kompenzacije za štetu koju su svojim nesavesnim (ne)činjenjem napravili a koju niko nikada, pa ni oni, neće moći da popravi, niti da nadoknadi.\nOnda se toj grupi svojim nečinjenjem pridruže tužioci, sudije, pisari, ćate, osnovni sud, apelacioni sud, ko sve ne… ko 10 godina opstruira postupak kako bi se ta grupa izvukla. Neko će reći takvo je sudstvo ovde, u Srbiji. Procedure, zakoni, pravo… Pa o tome i pričam. U Velikoj Britaniji je ubica poslanice Džo Koks osuđen posle nepunih šest meseci - nije nebitno ni da je dobio doživotnu robiju - a ovde proces traje deset godina i onda nepovratno zastari. Krivi su, ali kasno je sad, prošao voz - tako ispada.\nMilan Antonijević, direktor Komiteta pravnika za ljudska prava Jukom, kaže da je rok za zastarevanje slučajeva dovoljno dug da se postupci dovedu do kraja, a advokat Miroslav Todorović, bivši sudija Okružnog suda u Beogradu, kaže da je tužilac dužan da vodi brigu o postupku.- Najveća odgovornost za zastarevanje… je na tužiocima - izjavio je za Danas.\nPitam se kako spavaju sve te sudije, pisari, tužioci, sudski pozivari? Gledaju li svoju decu svakog jutra i pitaju li se ponekad šta bi bilo da im ih neko oduzme eto tako, nemarom? Da li nekad piju kafu sa detetom ujutru i pomisle kako Radovići svoju piju sami, u tišini, što je meni prošlo kroz glavu jutros dok sam svom sinu kuvala kafu? Da li bar ponekad pomisle koliki je njihov doprinos ovoj anarhiji u kojoj živimo, u kojoj možeš ubiti čoveka i proći nekažnjeno, baš kao što možeš sve drugo uraditi potpuno nekažnjeno. Potrebno je samo da si nečiji sin, brat, drug, kum…\nI kako može da zastari proces optuženima za ubistvo? U svakom pravosudnom sistemu važi pravilo da je osumnjičeni nevin dok se ne dokaže krivica, ali zar ne bi trebalo zaštiti žrtve i njihove porodice? Ili, ako ništa drugo, sprečiti da se ovakve skandalozne odluke donose, makar bile zasnovane i na strogom slovu zakona. Zar sve te silne reforme pravosuđa nisu predvidele mogućnost da osumnjičeni za ovako teško delo ne mogu da se ne pojavljuju na suđenju, ne mogu da odlažu ispitivanja zbog razloga za koje se ne traže dokazi i argumenti? I da je dovoljno imati vezu, podmititi, biti na nekakvom položaju i tako biti iznad svega.\nMislim da nas to sve više boli od ljudske greške. Jer tako nije samo u pravosuđu, tako je, dokazuje se svakodnevno, u svim oblastima života: školi, bolnici, domu zdravlja, pošti, saobraćaju… gde god se okrenemo, arbitrarno i selektivno. Za članove porodica važnih ličnosti, partije ili, prosto, one koji mogu da plate, ima i pravde i lečenja i sva vrata se otvaraju. Za većinu običnih smrtnika, sve se svede na sleganje ramenima i poziv da se pomire sa tim jer, zaboga, procedure, pravo, propisi… Krivi su, ali slučaj je zastareo.\nU Srbiji u proseku godišnje zastari oko hiljadu slučajeva. Jedno od mogućih rešenja kojom bi se sprečile ovakve nerazumljive odluke je primenjivanje "francuskog modela", prema kome zastarelost prestaje da teče čim započne istražni postupak, a ne kao u Srbiji da se vodi od momenta kada se uđe u predistražni postupak.\nE, pa, ja se nadam da se Radovići neće pomiriti sa sudbinom, već će ovu državu izvesti pred Evropski sud za ljudska prava u Strazburu i dobiti parnicu i milionsku odštetu. Naravno da im ta presuda neće vratiti dete, niti umanjiti bol. Ali će, makar, i njih i sve nas koji punimo svojim zaradama i porezima budžet države Srbije iz kog bi ta kazna bila plaćena, naterati da bar na trenutak dobro razmislimo kolika je moć našeg biračkog glasa. Da se zapitamo možemo li još nešto da uradimo da se ova država konačno stavi u funkciju nas građana zbog kojih je napravljena i koji je izdržavamo.\nUključujući i sudije osnovnog, višeg, apelacionog ili bilo kog suda.\nTagged:Vice BlogpolitikaPravosuđetužiociApelacioni sudEvropski sud za ljudska pravaKlinika DecedraOslobađajuća presudaJelena RadovićYUKOM


Ulcinjanina policija kaznila dva puta u istom danu | Analitika - Informativni Portal\nUlcinjanina policija kaznila dva puta u istom danu\nPolicija je registrovala teške saobraćajne prekršaje i tom prilikom sankcionisala Ulcinjanina O.LJ.(22) koji je istog dana kažnjen zbog prebrze vožnje. Naime, jednom je vozio brzinom od 185 km/h, a drugi put 180 km/h.\nObjavljeno: 17. 05. 2018 - 12:57 Promjenite veličinu teksta: A A A\n“Naime, službenici Grupe su, 15.05.2018. godine oko 13,00 časova, na magistralnom putu Bar – Podgorica, u mjestu Goričani, zaustavili pmv marke „VW Passat“ ulcinjskih registarskih oznaka kojim je upravljao O.Lj. (22) iz Ulcinja, zbog prekoračenja brzine. Uređajem za evidentiranje prekršaja u pokretu snimljena je brzina od 185 km/h, gdje je ograničenje 70 km/h, iako je najveća dozvoljena brzina za vozila kojima upravljaju mladi vozači i vozači početnici, ograničena na 70 km/h shodno odredbama Zakona o bezbjednosti saobraćaja na putevima. Protiv O.Lj. je Sudu za prekršaje podnijeta prekršajna prijava iz ZOBS-a, a vozaču je na licu mjesta privremeno oduzeta vozačka dozvola do okončanja postupka“, saopšteno je iz Uprave policije.\nGrupa policije za bezbjednost saobraćaja je istog dana oko 18,30 časova, na magistralnom putu Podgorica – Bar, u mjestu Sozina, zaustavila O.Lj. koji se kretao brzinom od 180 km/h, gdje je ograničenje 70 km/h. S obzirom na činjenicu da je upravljao vozilom iako mu je prethodno oduzeta vozačka dozvola te da je nastavio sa vršenjem teških saobraćajnih prekršaja, O.Lj. je priveden u Centar bezbjednosti Bar, nakon čega mu je Sud za prekršaje u Baru za ovaj prekršaj izrekao novčanu kaznu u iznosu od 500 eura.\nPripadnici saobraćajne policije će i u narednom periodu nastaviti sa pojačanim aktivnostima, kako bi obezbijedili veći stepen bezbjednosti svih učesnika u saobraćaju.\n18. 05. 2018 - 13:31\nNišta dok za ovakve brzine i prekršaje ne bude primjerna novčana kazna i kazna zatvora od 60 dana i to da se izvršava odmah po privođenju sudiji.


Gradska crkva jedino mesto gde se okupljaju Srbi u Peći - Radio Goraždevac\nU samom centru Peći nalazi se gradska crkva Usekovanja glave svetog Jovana Krstitelja. Nakon martovskog pogroma 2004. godine, kada je uništena crkva je obnovljena i u njoj se ponovo vratio život.\nU parohijskom domu u centru Peći službuje sveštenik Dragan Radovanović koji ovde živi sa svojom suprugom. Biti sveštenik u Peći za njega je nešto posebno.\n„Ovde biti na službi je velika čast i velika odgovornost u svakom smislu. Velika čast je to što smo ovde okruženi manastirom Pećka Patrijaršija, manastirom Visoki Dečani i jednostavno smo mi negde u sredini između tih manastira. Velika je odgovornost zato što smo mi ovde u smamom gradu Peći jedini koji tu živimo i mi smo nekako ovde spona između svih tih manastira. Svi ljudi koji dolaze da posete manastire dođu i kod nas. Evo hvala Bogu ovde imamo i konak u kome odsedaju tako da je to neka naša uloga ovde da sve te ljude prihvatimo i da ih dočekamo“\nCrkva se nalazi između zgrada, i nije ju nimalo lako pronaći u koliko dolazite prvi put. Ona je jedino mesto gde se okupljaju Srbi u Peći. Brojni su primeri onih koji iz centralne Srbije ovde borave po nekoliko dana. Nemanja Vučinić je ovde drugi put u poslednje dve godine.\n„Znaju ljudi dosta o celoj situaciji ovde. Međutim, nisu upućeni za neke stvari kao na primer ovo ovde. Ne znaju da ovde može da se dođe i da se prenoći, da se obiđu manastiri, da se upoznaju ljudi, da se pomogne šta treba. Mi uvek kad dođemo ovde pomognemo i ocu Draganu i u Dečanima, Pećkoj Patrijaršiji. Ima šta da se vidi i treba da se dođe“.\nGradska crkva u Peći je na stotinak koraka od samog centra grada. Sveštenik Dragan Radovanović kaže da se dan proveden ovde razlikuje po mnogo čemu.\n„Dan je ovde drugačiji nego bilo gde drugo u Srbiji ili recimo na severu Kosova ili u drugim delovima Kosova i Metohije gde ima više Srba i mnogo više ljudi. Dan počinje tako što se služi služba ovde u našoj crkvi ili u manastiru Pećka Patrijaršija. Tu sve počinje i uglavnom se završava. To je zato što kao što i sami znate Peć nema mnogo stanovnika (Srba). U samom gradu nas ima devet“, kaže otac Dragan Radovanović.\nZa kratko vreme koliko službuje u Peći, otac Dragan je pokrenuo inicijativu da se očiste sva groblja i crkve u ovoj parohiji. Uz pomoć Udruženja pećanaca i privremenog organa za Peć do sada je očišćeno gradsko groblje u Peći, groblje i crkva u selu Naklo i selu Vitmirica.\n„Kada sam stupio na ovu parohiju blagoslovom njegovog preosveštenstva episkopa raško-prizrenskog Teodosija, obilaskom cele moje parohije video sam da ima dosta zapuštenih grobalja i crkava. Formirali smo crkveni odbor i doneli odluku da to sređujemo postepeno“, kaže otac Dragan.\nI pored problema opšte migracije i sve učestalijeg iseljavanja iz srpskih sredina na Kosovu, paroh Pećki Dragan Radovanović smatra da bi ljudi mogli da se vrate\n„Imaja ovde dosta ljudi koji imaju svoju imovinu, dosta njiva i obradive površine. Mislim da bi oni mogli da se vrate. Ja ih ovom priliko0m pozivam da se vrate da budemo zajedno ovde“\nCrkva usekovanja glave svetog Jovana u Peći, koja je porušena u etničkom nasilju 2004-te a obnovljenja 2012. godine, podignuta je pre više od trideset, tačnije 1982. godine na temeljima stare crkve. Tada je svetu liturgiju služio pokojni patrijarh Pavle uz sasluženje sadašnjeg patrijarha Irineja.


Sve Skype sastanci se automatski snimaju tako da učesnici i osobe koje su propustile sastanak mogu da ga vide kasnije.\nMožete i da kreirate da imate datoteku sa ispravnim. Ovo je odlična opcija ako želite da objavite video na Microsoft 365 video Portonu ili neki drugi video kanal.\nSnimanje datoteke sa datotekom koja se može preuzeti\nZakažete sastanak tako što ćete otići na portal za emitovanje Skype sastanka. Uputstva za planiranje potražite u članku planiranje emitovanja Skype sastanka.\nNa dnu stranice sa postavkama sastanka , proverite da li je izabrana opcija Kreiranje video zapisa za preuzimanje (podrazumevano je izabrano).\nAko želite da video bude dostupan na zahtev, proverite da li je video na zahtev dostupan nakon što je sastanak potvrđen (ovo je podrazumevano izabrano i možete da promenite postavku pre posle sastanka).\nAko opozovite izbor u polju za potvrdu napravi video zapis na zahtev koji je dostupan posle sastanka , korisnici će moći da gledaju samo emitovanje dok je još pokrenut. I dalje mogu da se pridruže kasnijem i vide celu emisiju. Međutim, ako se korisnici pridruže kada se prenos završi, oni neće moći da prikažu emitovanje.\nVažno: Kada se emitovanje Skype sastanka završi, ostaje dostupna za preuzimanje za 180 dana. Posle tog vremena, ona će biti uklonjena iz usluge. Preporučujemo da dobro preuzmete sve snimke unapred u 180 dana.\nPreuzmite snimljeni sastanak\nKada se preuzimanje bude raspoloživo, videćete povezanost u rezimeu sastanka.\nIdite na portal za emitovanje Skype sastanka.\nSa završene odeljka izaberite sastanak.\nKliknite na dugme Preuzmi video.\nObjavite ga na Microsoft 365 portal tako što ćete pratiti korake u odeljku Kreiranje kanala u programu Microsoft 365 video.\nPreuzimanje izveštaja o sastanku\nIzveštaj sastanka uključuje ID sesija, imena učesnika i e-adrese, informacije o pregledaču, informacije o datumu i vremenu, aktivnosti (pridruživanje, reprodukcija, pauziranje) i jezik.\nIzaberite stavku Preuzmi izveštaj sastanka.\nKada budete upitani da li želite da otvorite ili sačuvate izveštaj, kliknite na željenu opciju. Izveštaji se podrazumevano čuvaju u datoteci preuzimanja, ali možete navesti bilo koju lokaciju.\nŠta je emitovanje Skype sastanka\nKorišćenje Bing pulsa u programu Skype sastanka